b'\n_START_ARTICLE_\nToukola (Seitsem\xc3\xa4n veljest\xc3\xa4)\n_START_PARAGRAPH_\nToukola on Aleksis Kiven luoma kuvitteellinen maalaiskyl\xc3\xa4. Paikka esiintyy Kiven p\xc3\xa4\xc3\xa4teoksessa Seitsem\xc3\xa4n veljest\xc3\xa4 (1870).\n_START_SECTION_\nSijainti ja esikuva\n_START_PARAGRAPH_\nSeitsem\xc3\xa4n veljeksen pohjalta laaditussa kartassa Toukola on sijoitettu seitsem\xc3\xa4n veljeksen omistaman Jukolan maatilan l\xc3\xa4nsipuolelle. Jukolan p\xc3\xa4\xc3\xa4talo sijaitsee aivan Toukolan tuntumassa, Jukolan takamaa Impivaara, jonne veljekset pakenevat yhteiskuntaa, puolestaan sijaitsee kauempana pohjoisessa. Seitsem\xc3\xa4ss\xc3\xa4 veljeksess\xc3\xa4 Jukolan veljessarja joutuu useaan kertaan konfliktiin toukolaisten kanssa. Kivi kutsuu Toukolan asukkaita toukolaisiksi._NEWLINE_Toukolan esikuvana on usein pidetty joko Palojoen tai Pukkilan kyl\xc3\xa4\xc3\xa4. Kumpainenkin sijaitsee Nurmij\xc3\xa4rvell\xc3\xa4.'